###### ЈАВНО ПРЕДУЗЕЋЕ ЗА ПУТЕВЕ И СТАМБЕНО КОМУНАЛНУ ДЕЛАТНОСТ ОПШТИНЕ АЛЕКСИНАЦ

**e-mail: jpzaputevealeksinac@mts.rs**

Улица Душана Тривунца 7/II спрат 18220 Алексинац телефон: 018/804-523

**Текући рачун број: 170-30015757000-68 УниКредит банка**

**--------------------------------------------------------------------------------**

Број: 875/2

Датум:02.09.2022. год.

На основу члана 33. Закона о јавној својини (Сл. гласник РС бр.72/2011, ... 108/2016, 113/2017, 95/2018 и 153/2020), члан 51. Статута Јавног предузећа за путеве и стамбено комуналну делатност општине Алексинац, бр. 1343/2 од 30.11.2016. године, одлука Надзорног Одбора предузећа бр. 815/3; 815/4; 815/5; 815/6; 815/7; 815/8; 815/9; 815/10 од 01.08.2022. године и одлуке директора бр.875/1 од 31.08.2022.,  директор дана 02.09.2022. године расписује

**ОГЛАС**

**о продаји покретних ствари прикупљањем писмених понуда**

Предмет продаје је:

1. КАМИОН ФАП 13-14 SK број шасије: 1314CBA57166; број мотора: 79066F007А година производње: 1976.; носивост: 7130 кг; број места за седење: 3; боја: S жута M; снага мотора: 107 kW; маса: 7120 кг; погонско гориво: дизел; категорија: теретно возило. Процењена вредност је 230.000,00 динара.
2. ТАМ КОМБИ модел 820 Т-5; број шасије: 860002689; број мотора: Y88S71657; година производње: 1989.; носивост: 900 кг; број места за седење: 6; боја: 6B жута; снага мотора: 76 kW; маса: 2300 кг; погонско гориво: дизел; категорија: теретно возило. Процењена вредност је 75.000,00 динара.
3. ПРИКОЛИЦА КОЦВЉЕ АПК 8000, број шасије: 123; година производње: 1980., носивост: 1500 кг. Маса: 500 кг; категорија: прикључно возило. Процењена вредност је 17.000,00 динара.
4. КОМБИНОВАНА МАШИНА марка: Прогрес; модел: 516; број шасије: 000392; број мотора: 127304; година производње: 1991.; носивост: /; број места за седење: 1; боја: 1М жута; снага мотора: 51 kW; маса: 7910 кг; погонско гориво: дизел; категорија: радна машина. Процењена вредност је 610.000,00 динара.
5. БУЛДОЗЕР ТГ 75Ц, година производње: 1989, број шасије: 16447. Процењена вредност је 650.000,00 динара.
6. ТРАКТОР ИМТ-542, година производње: 1984., број мотора: 181083; број шасије: 401018275 РЕГИСТАРСКА ОЗНАКА: ALAAĆ94. Процењена вредност је 120.000,00 динара.
7. ТРАКТОРСКА ПРИКОЛИЦА, број шасије: 801013720. Процењена вредност је 60.000,00 динара.
8. ВИБРО ВАЉАК са мотором број 2189053. Процењена вредност је 50.000,00 динара.

Покретне ствари се продају у виђеном стању и купац нема право на накнадне рекламације.

Покретне ствари се могу разгледати сваког радног дана у времену од 08:00 до 13:00 на плацу Јавног предузећа за путеве и стамбено комуналу делатност општине Алексинац који се налази у улици Васе Николића бр. 60. у Алексинцу.

**Услови учешћа**

Право учешћа имају сва правна и физичка лица која најкасније до 15.09.2022. поднесу писмену понуду која садржи:

1. Документа и подаци понуђача:

а) Физичко лице (фотокопија личне карте, адреса, контакт телефон, број рачуна за повраћај депозита)

б) Правна лица (фотокопију решења о упису у АПР, име и презиме овлашћеног лица за заступање, адреса, контакт телефон и број рачуна за повраћај депозита)

2. Понуду исказану у динарима са назнаком за предмет понуде

3. Доказ о уплати депозита

Писмене понуде се достављају у затвореној коверти са назнаком „понуда-НЕ ОТВАРАЈ“ путем поште или непосредном предајом у ЈП за путеве и стамбено комуналну делатност општине Алексинац ул. Душана Тривунца 7/2 Алексинац.

Крајњи рок за достављање понуда је 15.09.2022. до 15:00 часова.

Све понуде које пристигну после наведеног рока, као и понуде са износом мањим од утврђене почетне цене Комисија неће узети у разматрње.

Јавно надметање је успешно ако пристигне најмање једна исправна понуда.

Јавно отварање понуда обавиће Комисија и одржаће се 16.09.2022. са почетком у 10:00 часова у просторијама ЈП за путеве и стамбено комуналну делатност општине Алексинац ул. Душана Тривунца 7/2 Алексинац.

Пре отврарања затворених писмених понуда саопштиће се правила надметања.

Јавном отварању понуда може присуствовати овлашћена особа правног лица подносиоца понуде или физичко лице подносилац понуде уз доказ – пуномоћје односно личну карту.

Након отварања благовремених понуда, закључује се јавно надметање, утврђује се листа понуђача који су понудили цену изнад утврђене почетне цене или потврдили почетну цену. Констатује се да се покретна ствар продаје најповољнијем понуђачу

**Обавезе понуђача**

Понуђач је у обавези да изврши уплату депозита на име учешћа у износу од 10% од почетне цене покретне ствари и да упише број рачуна у случају повратка депозита.

Депозит уплатити на рачун ЈП за путеве и стамбено комуналну делатност општине Алексинац број:160-9485-42 код банке Intesa са назнаком за подношење писмених понуда за покретну ствар и навести за коју покретну ствар.

Уговор о купопродаји предметне покретне ствари уговарачи дужни су да склопе у року од 5 радних дана од дана када је костатовано да је покретна ствар продата најповољнијем понуђачу.

Купац је дужан да за купљену покетну ствар уплати понуђени износ умањен за депозит у року од 8 радних дана од дана када је костатовано да је покретна ствар продата најповољнијем понуђачу, на рачун број:160-9485-42 код банке Intesa

Покретне ствари се преузима у виђеном стању најкасније 10 радних дана након уплате укупне цене.

Трошкове пореза и преноса возила као и остале трошкове сноси купац.

У случају да купац одустане од куповине и не приступи закључењу уговора о купопродаји у наведеном року ЈП за путеве и стамбено комуналну делатност општине Алексинац задржава износ уплаћен на име депозита и задржава право да понуди закључење уговора о купопродаји следећем најповољнијем понуђачу.

директор,

\_\_\_\_\_\_\_\_\_\_\_\_\_\_\_\_\_\_\_\_\_\_\_

Новица Драгићевић,

дипл.инж.електро.

АПР БД 64689/2005 Шифра делатности: 4211 Порески број: 100305659 Матични број: 07993447